ai4bharat/Pralekha huggingface dataset:
PIB Headquarters
மிகப்பெரிய மனித மறுசுழற்சி இலச்சினை – சிப்பெட்டின் கின்னஸ் உலக சாதனை
மிகப்பெரிய மனித மறுசுழற்சி இலச்சினையை உருவாக்கி கின்னஸ் உலக சாதனை புத்தகத்தில் இடம்பெறுவதற்கான முயற்சியை சென்னை கிண்டியில் உள்ள மத்திய பிளாஸ்டிக் பொறியியல் மற்றும் தொழில்நுட்ப நிறுவனமான சிப்பெட், 2019 ஜனவரி 23-ஆம் தேதி மேற்கொண்டது. சென்னை நந்தனத்தில் உள்ள ஒய்.எம்.சி.ஏ மைதானத்தில், மக்கிப்போகக்கூடிய பிளாஸ்டிக்குகள் மற்றும் மறுசுழற்சி செய்யக்கூடிய பிளாஸ்டிக்குகள் குறித்த விழிப்புணர்வை பிரபலப்படுத்தும் வகையில் ஏற்பாடு செய்யப்பட்டிருந்த இந்த நிகழ்ச்சியில் 3,373 மாணவர்கள் பங்கேற்றனர்.
சிப்பெட்டின் பொன்விழாக் கொண்டாட்டங்களின் ஒரு பகுதியாக ஏற்பாடு செய்யப்பட்டிருந்த இந்த நிகழ்ச்சி, இதற்கு முன்பு நிகழ்த்தப்பட்ட கின்னஸ் உலக சாதனையை முறியடித்து, புதிய சாதனையை உருவாக்கியுள்ளது. நியூ இண்டியன் எக்ஸ்பிரஸ், நிப்பான் பெயிண்ட், பி எஸ் அப்துல் ரஹ்மான் அறிவியல் தொழில்நுட்ப கிரசன்ட் நிறுவனம் ஆகிய நிறுவனங்கள் 1,726 பேரைக் கொண்டு முந்தைய சாதனையை கடநத் ஆண்டு மார்ச் 19ஆம் தேதி அன்று நிகழ்த்தியது என்பது குறிப்பிடத்தக்கது.
சிப்பெட்டின் இந்த சாதனையை, ஆசிய சாதனைப் புத்தக நிறுவனம் உடனடியாக அங்கீகரித்து சான்றிதழை வழங்கியது. மேலும், கின்னஸ் உலக சாதனை ஆய்வுக்குழுவும் சிப்பெட்டின் இந்த சாதனைக்கான சான்றிதழை வழங்கியுள்ளது.
இந்த சாதனையை முன்னிட்டு மகிழ்ச்சி தெரிவித்த சிப்பெட் நிறுவனத்தின் தலைமை இயக்குநர் பேராசிரியர் எஸ்.கே.நாயர், மொத்த குழுவிற்கும் தனது பாராட்டினைத் தெரிவித்துக் கொண்டார்.
http://www.guinnessworldrecords.com/world-records/108082-largest-human-recycling-logo
மத்திய பணியாளர் தேர்வாணையம்
UPSCஆட்சேர்ப்பு முடிவுகள் இறுதி செய்யப்பட்டன
மத்திய அரசுப் பணிகளுக்கு தேர்வானவர்களின் பட்டியலை மத்திய அரசுப் பணியாளர் தேர்வாணையமான யுபிஎஸ்சி வெளியிட்டுள்ளது. இதற்கான இறுதிப் பட்டியல் ஏப்ரல் மாதம் இறுதி செய்யப்பட்ட நிலையில், அவர்களின் பெயர்களை மத்திய அரசுப் பணியாளர் தேர்வாணையம் வெளியிட்டுள்ளது.
மேலும் விவரங்களுக்கு - https://pib.gov.in/PressReleasePage.aspx?PRID=1826227
ஜல்சக்தி அமைச்சகம்
ஜல் ஜீவன் இயக்கம் வாயிலாக 9 கோடி கிராமப்புற வீடுகளுக்குக் குழாய் மூலம் குடிநீர் இணைப்பு வழங்கி சாதனை படைக்கப்பட்டுள்ளது
2024 ஆம் ஆண்டிற்குள் நாட்டில் உள்ள அனைத்து வீடுகளுக்கும் சுத்தமான குழாய் நீரை வழங்க வேண்டும் என்ற பிரதமர் திரு நரேந்திர மோடியின் தொலைநோக்குப் பார்வையை நிறைவேற்றும் வகையில், கோவிட்-19 தொற்றுநோய் பரவல் மற்றும் ஊரடங்கு போன்ற இடையூறுகள் இருந்தபோதிலும், இரண்டரை ஆண்டுகளில், ஜல் ஜீவன் திட்டத்தின் மூலம் 5.77 கோடிக்கும் அதிகமான கிராமப்புற குடும்பங்களுக்கு குழாய் மூலம் குடிநீர் நீர் வழங்கப்பட்டுள்ளது. இதன் விளைவாக, இன்று நாட்டில் உள்ள 9 கோடி கிராமப்புற குடும்பங்கள் சுத்தமான குழாய் நீர் விநியோகத்தின் பலனைப் பெற்றுள்ளன.
ஆகஸ்ட் 15, 2019 அன்று அறிவிக்கப்பட்ட இந்த திட்டத்தின்படி, இந்தியாவில் உள்ள 19.27 கோடி குடும்பங்களில் 3.23 கோடி  குடும்பங்கள் மட்டுமே குழாய் நீர் இணைப்புகளைக் கொண்டுள்ளன. பிரதமரின் ‘அனைவரின் ஆதரவு , அனைவருக்கும் வளர்ச்சி, அனைவரின் நம்பிக்கை, மற்றும் அனைவரின் முயற்சி' என்ற கொள்கையை பின்பற்றி, இந்தக் குறுகிய காலத்தில், 98 மாவட்டங்கள், 1,129 தொகுதிகள், 66,067 கிராம பஞ்சாயத்துகள் மற்றும் 1,36,135 கிராமங்கள், சுத்தமான குடிநீர் இணைப்பு உள்ள இல்லங்களாக மாறியுள்ளன. கோவா, ஹரியானா, தெலுங்கானா, அந்தமான் - நிக்கோபார் தீவுகள், புதுச்சேரி, தாதர் - நகர் ஹவேலி,டாமன் மற்றும் டையூவில் ஒவ்வொரு கிராமப்புற வீட்டிலும் குழாய் நீர் விநியோகம் உள்ளது. பஞ்சாப் , இமாச்சலப் பிரதேசம் , குஜராத்  மற்றும் பீகார்  போன்ற இன்னும் பல மாநிலங்கள் 2022-ம் ஆண்டிற்குள் சுத்தமான குடிநீரை குழாய் மூலம் பெரும் இல்லங்களாக மாறிவிடும் நிலையில் உள்ளன.
ஐந்தாண்டுகளில் ஒவ்வொரு கிராமப்புற குடும்பங்களுக்கும் குழாய் மூலம் குடிநீர் வழங்குவதற்கான மாபெரும் பணியை நிறைவேற்ற, 3.60 லட்சம் கோடி ரூபாய் நிதி ஒதுக்கீடு செய்யப்பட்டுள்ளது. 2022-23 -ம் நிதியாண்டிற்கான மத்திய பட்ஜெட்டில் 3.8 கோடி வீடுகளுக்கு குழாய் மூலம் குடிநீர் நீர் வழங்கும் வகையில் இத்திட்டத்திற்கு ரூ 60,000 கோடி நிதி ஒதுக்கீடு செய்யப்பட்டுள்ளது.
2021-22-ம் நிதியாண்டில் 26,940 கோடி ரூபாய் மாநிலங்களுக்கு 15வது நிதிக் குழுவின் பரிந்துரையின் படி கிராமப்புற உள்ளாட்சி அமைப்புகள் / பஞ்சாயத்து ராஜ் அமைப்புகளுக்கு தண்ணீர் மற்றும் சுகாதாரத்திற்காக மானியமாக ஒதுக்கப்பட்டுள்ளது. அடுத்த ஐந்தாண்டுகளுக்கு அதாவது 2025-26 -ம் ஆண்டு வரை ரூ.1,42,084 கோடி நிதிஉதவி வழங்க உறுதியளிக்கப்பட்டுள்ளது. இது போன்ற முதலீடுகள் மூலம் நாடு முழுவதும் உள்ள கிராமப்புறங்களில், பொருளாதார நடவடிக்கைகளை துரிதப்படுத்தி கிராமப்புறப் பொருளாதாரம் மேம்படுத்தப்படுகிறது. அத்துடன் கிராமங்களில் வேலை வாய்ப்புக்களையும் உருவாக்குகிறது.
முந்தைய தண்ணீர் விநியோகத் திட்டங்களில் இருந்து ஒரு முன்னுதாரணமாக, ஜல் ஜீவன் திட்டம் தண்ணீர் விநியோகத்திற்கான உள்கட்டமைப்பை உருவாக்குவதற்கான நடவடிக்கைகள், தண்ணீர் விநியோகம் ஆகியவற்றில் கவனம் செலுத்துகிறது. எவரையும் விட்டுவிடாமல் சுத்தமான குடிநீர் வழங்குவதே ஜல் ஜீவன் திட்டத்தின் குறிக்கோளாகும். இதனால் ஒவ்வொரு குடும்பமும் அதன் சமூக-பொருளாதார நிலை வேறுபாடின்றி , குழாய் நீர் விநியோகத்தைப் பெறுவது உறுதி செய்யப் படுகிறது. பல நூற்றாண்டுகளாக வீடுகளுக்கு தண்ணீர் கொண்டு வருவதற்கு தாய்மார்கள் மற்றும் சகோதரிகள் படும் சிரமத்தைக் களைந்து அவர்களின் சுதந்திரத்திற்காக ஜல் ஜீவன் இயக்கம் பாடுபடுகிறத:அவர்களின் உடல்நலம், கல்வி மற்றும் சமூக-பொருளாதாரத்தையும் மேம்படுத்துகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798671
(Visitor Counter : 1690
வணிகம் மற்றும் தொழில்துறை அமைச்சகம்
தரம் மற்றும் உற்பத்தித் திறனை மேம்படுத்துவதில் கவனம் செலுத்துமாறு இந்திய தொழில் துறைக்கு அமைச்சர் திரு பியுஷ் கோயல் அறைகூவல்
பல்வேறு தொழில் அமைப்புகளின் பொறுப்பாளர்களுடன் இன்று உரையாடிய மத்திய வர்த்தகம் மற்றும் தொழில் துறை அமைச்சர் திரு பியுஷ் கோயல், தரம் மற்றும் உற்பத்தித் திறனை மேம்படுத்துவதில் கவனம் செலுத்துமாறு அவர்களைக் கேட்டுக் கொண்டார்.
தரம் மிகுந்த, திறமையான உற்பத்தியாளர், விற்பனையாளர் மற்றும் சேவை வழங்குபவர் என்னும் அங்கீகாரத்தை நாடு பெறுவதை உறுதி செய்யும் வகையில், ஒவ்வொரு மாதமும் சில நாட்கள் கலந்துரையாடல்களை நடத்துமாறு தொழில்துறையினரை அமைச்சர் வலியுறுத்தினார்.
இவை துறை ரீதியாகவோ அல்லது மண்டல அளவிலோ நடத்தப்படலாம் என்று கூறிய திரு கோயல், இவ்வாறு கலந்துரையாடல்களை நடத்துவதன் மூலம் மேற்கண்டவற்றைப் பற்றிய தகவல்களையும், அறிவையும் ஒருவருக்கொருவர் பகிர்ந்து கொள்ள முடியும் என்றார்.
முக்கிய நிறுவனங்களின் லாபம் இரண்டாம் காலாண்டில் உயர்ந்துள்ளதாகக் குறிப்பிட்ட அமைச்சர், கொவிட் காலகட்டத்தை தங்களை செப்பனிட்டுக் கொள்ளவும், பொருட்களின் வகைகள், தரம் மற்றும் உற்பத்தித் திறனை மேம்படுத்திக் கொள்ளவும் இந்திய தொழில் துறையினர் பயன்படுத்திக் கொண்டதை இது காட்டுவதாக கூறினார்.
'கடினமான காலகட்டத்தில் உறுதியையும், நம்பிக்கையையும் இந்திய தொழில் துறை வெளிப்படுத்தியது. பெருந்தொற்றை எதிர்த்து நாடு போராட இது உதவியது. மீண்டெழுவதற்கான வலிமையான அறிகுறிகளை பொருளாதாரம் வெளிப்படுத்துகிறது," என்று திரு கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675360
----
(Visitor Counter : 131
பிரதமர் அலுவலகம்
துணிகர மூலதனம் மற்றும் தனியார் பங்கு நிறுவன பிரதிநிதிகளுடன் வட்ட மேஜை கலந்துரையாடல் நடத்திய பிரதமர்
துணிகர மூலதனம் மற்றும் தனியார் பங்கு நிறுவன பிரதிநிதிகளுடன், பிரதமர் திரு நரேந்திர மோடி, லோக் கல்யாண் மார்கில் 17.12.2021 அன்று வட்டமேஜை கலந்துரையாடல் நடத்தினார்.
நாட்டின் முதலீட்டுச் சூழலை மேம்படுத்த பிரதமர் திரு நரேந்திர மோடி தொடர் முயற்சிகளை மேற்கொண்டு வருகிறார். கடந்த 7 ஆண்டுகளில், அரசு இதற்காக பல்வேறு நடவடிக்கைகளை மேற்கொண்டுள்ளது.
இந்தியாவில் தொழில் தொடங்குவதை எளிதாக்கும் நடவடிக்கைகளை மேம்படுத்தவும், மேலும் அதிக மூலதனத்தை ஈர்க்கவும், நாட்டில் சீர்திருத்தங்களை தொடர்ந்து முன்னெடுத்துச் செல்வது குறித்தும் பிரதமர் ஆலோசனை கோரினார். கூட்டத்தில் பங்கேற்ற பிரதிநிதிகள் தெரிவித்த நடைமுறை சாத்தியமான ஆலோசனைகளுக்கு பாராட்டுத் தெரிவித்த அவர், கூட்டத்தில் சுட்டிக்காட்டப்பட்ட பிரச்சினைகள் மற்றும் சவால்களை எதிர்கொள்ள அரசு உறுதிபூண்டிருப்பதாகவும் தெரிவித்தார்.
மேலும் சீர்திருத்தங்களை கொண்டு வரவும், கட்டமைப்பு வசதிகளை மேம்படுத்துவதற்கான பெருந்திட்டம் போன்ற அம்சங்கள் குறித்தும் அவர் விவாதித்தார். இந்தியாவில் அடிமட்ட அளவில் மேற்கொள்ளப்படும் கண்டுபிடிப்புகள் பற்றி குறிப்பிட்ட அவர், புதிதாக தொழில் தொடங்குவதற்கான சூழலை ஊக்குவிப்பது குறித்தும் கேட்டறிந்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782820
ஜல்சக்தி அமைச்சகம்
ஊரகப்பகுதி நீர் சுகாதாரம் மற்றும் ஆரோக்கிய சேவை வழங்குவோருக்கான பாதுகாப்பு முன்தடுப்பு குறித்த அறிவுரைகள் வெளியீடு
ஜல்சக்தி அமைச்சகத்தின் குடிநீர் மற்றும் நலவாழ்வுத்துறை, ஊரகப்பகுதிகளில் நீர் சுகாதாரம் மற்றும் ஆரோக்கியத்துக்கான  சேவை வழங்குவோருக்கு பாதுகாப்பு முன்தடுப்புகள் குறித்த அறிவுரைகளை வெளியிட்டுள்ளது.
கோவிட்-19 தொற்று, சுவாசத் துளிகள் அல்லது தொடர்பு மூலம் பரவுகிறது என்பது தற்போது ஆதாரபூர்வமாகத் தெரியவந்துள்ளது. அழுக்கடைந்த, கறை படிந்த கைகள் மூலம் வாய், மூக்கு அல்லது கண்களைத் தொடும்போது, தொற்று பரவுகிறது. அழுக்கு கைகள் மூலம், ஒரு இடத்திலிருந்து மற்றொரு இடத்துக்கு அது பரவுகிறது. இது மறைமுகமான பரவலுக்கு காரணமாகிறது. உடல் ரீதியாக சமூக இடைவெளியைப் பராமரிப்பதுடன், கைகளைக் கழுவி சுத்தமாக வைத்திருத்தல், தொற்று பரவாமல் தடுக்கவும், குறைக்கவுமான செயல்திறன் மிக்க நடைமுறையாகும். உரிய விநியோகங்களுக்கான அணுகுமுறை உள்பட பல்முனை உத்திகள் மூலம் பரவலைத் தடுக்க முடியும்.
இத்தகைய சூழலில், கூடுதல் ஆலோசனைகளை குடிநீர் மற்றும் நலவாழ்வுத்துறை வெளியிட்டுள்ளது. பல்வேறு அம்சங்களைக் கவனத்தில் கொண்டு, ஒவ்வொரு வீட்டுக்கும் பாதுகாப்பான குடிநீர் சேவையை உறுதி செய்யுமாறு அதில் வலியுறுத்தப்பட்டுள்ளது.
கை கழுவும் உபகரணத்துக்கு ஏற்பாடு செய்தல்
தனித்திருக்கும், தனிமைப்படுத்தும் மையங்களில் குடிநீருக்கு உறுதி செய்தல்
சுகாதார மையங்கள், வசதிகளுக்கு முன்னுரிமை
தண்ணீரை வழங்கும் போது இடைவெளியைக் கடைப்பிடித்தல்
தண்ணீர் விநியோக நேரத்தை அதிகரித்தல்
தண்ணீர் விநியோக சேவை வழங்குவோருக்கு தனிநபர் பாதுகாப்பை வழங்குதல்
குறைகளுக்குத் தீர்வு காணுதல்
பள்ளிகள்/ அங்கன்வாடிகளில் ரெட்ரோபிட்டிங் வசதிக்கு முன்னுரிமை
பிளம்பர்கள், மின்னாளுநர்கள், மோட்டார் பழுது நீக்குபவர்கள், சுகாதாரப் பணியாளர்கள் உள்ளிட்ட சமுதாய அளவிலான சேவை வழங்குவோருக்கு குறிப்பாக முன்தடுப்பு நடவடிக்கைகள் பரிந்துரைப்படுகின்றன. குறிப்பாக, வேலைகளுக்காக வீட்டிலிருந்து கிளம்பும் போதும், வேலை பார்க்கும் போதும், வீட்டுக்கு திரும்பும் போதும் இந்த சுகாதார அம்சங்களில் கவனம் செலுத்த வேண்டும். இந்த கூடுதல் அறிவுரைகள் குறித்து மாநிலங்கள்/ யூனியன் பிரதேசங்கள் விரிவான விளம்பரம் செய்ய வேண்டுமென வலியுறுத்தப்படுகின்றன.
மேலும் கூடுதல் விவரங்களுக்கு கீழ்க்காணும் இணைப்பை கிளிக் செய்யவும் :https://pib.gov.in/PressReleseDetail.aspx?PRID=1650710
-------
(Visitor Counter : 167
சிறப்பு சேவைகள் மற்றும் கட்டுரைகள்
புதுச்சேரி சட்டமன்ற உறுப்பினர்கள் குழு திரு அமித் ஷாவுடன் சந்திப்பு; யூனியன் பிரதேசத்தின் வளர்ச்சிக்கு மத்திய அரசு ஆதரவு அளிக்கும் என்று உள்துறை அமைச்சர் உறுதி
புதுச்சேரியை சேர்ந்த சட்டமன்ற உறுப்பினர்கள் குழு மத்திய உள்துறை அமைச்சர் திரு அமித் ஷாவை புதுதில்லியில் இன்று சந்தித்தது.
யூனியன் பிரதேசத்தின் வளர்ச்சிக்குத் தேவையான அனைத்து ஆதரவையும் மத்திய அரசு அளிக்கும் என்று இந்த சந்திப்பின் போது உள்துறை அமைச்சர் உறுதி அளித்தார்.
இது குறித்து தமது டிவிட்டர் பக்கத்தில் பதிவிட்டுள்ள திரு அமித் ஷா, “புதுச்சேரியை சேர்ந்த சட்டப்பேரவை உறுப்பினர்கள் குழுவை இன்று சந்தித்தேன்.
வளர்ச்சி மற்றும் முன்னேற்றம் மிகுந்த புதுச்சேரி எனும் லட்சியத்தை அடைய பிரதமர்
@NarendraModi
அவர்களின் தலைமையிலான அரசு உறுதிப்பூண்டுள்ளது,” என்று தெரிவித்துள்ளார்.
https://twitter.com/AmitShah/status/1410948141789052936?s=20
உள்துறை அமைச்சகம்
வெள்ள நிலவரத்தை எதிர்கொள்வதற்கான நாட்டின் தயார்நிலையை ஆய்வு செய்வதற்கான உயர்மட்ட கூட்டத்தை மத்திய உள்துறை அமைச்சர் திரு அமித் ஷா நடத்தினார்
வெள்ள நிலவரத்தை எதிர்கொள்வதற்கான நாட்டின் தயார்நிலையை ஆய்வு செய்வதற்கான உயர்மட்ட கூட்டத்தை மத்திய உள்துறை அமைச்சர் திரு அமித் ஷா இன்று நடத்தினார். இந்திய வானிலை துறை, ஜல் சக்தி அமைச்சகம், மத்திய நீர் ஆணையம் மற்றும் தேசிய பேரிடர் நிவாரண படை ஆகியவற்றுக்கிடையேயான ஒத்துழைப்புக்காக புதிய அமைப்பை நிறுவுதல் உள்ளிட்ட பல்வேறு முடிவுகள் கூட்டத்தில் எடுக்கப்பட்டன.
நீண்டகாலமாக நாட்டில் நிலவி வரும் வெள்ளம் தொடர்பான பிரச்சினைகளை தீர்ப்பதற்கு விரிவான மற்றும் நீடித்து நிலைக்கக்கூடிய தீர்வுக்கான கொள்கையை வகுப்பதற்கான நீண்டகால நடவடிக்கைகளையும் அவர் ஆய்வு செய்தார்.
வெள்ளத்தையும், நாட்டின் முக்கிய நீர்பிடிப்பு பகுதிகளில் தண்ணீர் அளவு உயர்வதையும் முன்கூட்டியே கணிப்பதற்கான நிரந்தர அமைப்பை ஏற்படுத்துவதற்கு மத்திய மற்றும் மாநில முகமைகள் இடையேயான ஒத்துழைப்பை வலுப்படுத்துவதற்கு தொடர்ந்து பணியாற்றுமாறு அதிகாரிகளுக்குக் அவர் அறிவுறுத்தினார்.
அணைகளின் கொள்ளளவை அதிகரிப்பதற்கும், வெள்ள கட்டுப்பாட்டிற்கும் உதவும் வகையில் பெரிய அணைகளை தூர் வாருவதற்கான செயல்திட்டத்தை வகுக்குமாறு ஜல் சக்தி அமைச்சகத்தை திரு அமித் ஷா கேட்டுக்கொண்டார்.
இந்திய வானிலை துறை மற்றும் மத்திய நீர் ஆணையம் போன்ற சிறப்புமிக்க அமைப்புகள் வானிலை மற்றும் வெள்ளத்தை முன்கூட்டியே இன்னும் துல்லியமாக கணிப்பதற்காக் நவீன தொழில்நுட்பம் மற்றும் செயற்கைக்கோள் தரவுகளை பயன்படுத்த வேண்டும் என்று மத்திய உள்துறை அமைச்சர் அறிவுறுத்தினார்.
மின்னல் தாக்குதல்கள் குறித்து தொலைக்காட்சி, பண்பலை வனொலி, குறுந்தகவல் மற்றும் இதர வழிகளின் மூலம் மக்களுக்கு விரைந்து எச்சரிக்கை விடுப்பதற்கான நிலையான செயல்பாட்டு வழிமுறைகளை உடனடியாக உருவாக்க வேண்டும் என்று அவர் வலியுறுத்தினார்.
உமாங்க், ரெயின் அலார்ம் மற்றும் தாமினி போன்ற வானிலை முன்னறிவிப்பு குறித்த கைபேசி செயலிகள் தொடர்புடைய மக்களை சென்றடைவதற்காக அவை குறித்த அதிகபட்ச விளம்பரம் செய்யப்பட வேண்டும் என்று அவர் அறிவுறுத்தினார். மின்னல் தாக்குதல் குறித்த எச்சரிக்கைகளை மூன்று மணி நேரத்திற்கு முன்பே தாமினி செயலி வழங்குவதல், உயிர் மற்றும் பொருட்சேதம் தவிர்க்கப்படும்/
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727334
-----
(Visitor Counter : 175
வணிகம் மற்றும் தொழில்துறை அமைச்சகம்
வர்த்தக உறவை வலுப்படுத்துவதை இந்தியாவும்-இங்கிலாந்தும் எதிர்நோக்கியுள்ளன : சிஐஐ கூட்டத்தில் மத்திய அமைச்சர் பியூஷ் கோயல் உரை
வர்த்தக உறவை வலுப்படுத்துவதை இந்தியாவும் - இங்கிலாந்தும் எதிர்நோக்கியுள்ளன என சிஐஐ கூட்டத்தில் மத்திய அமைச்சர் பியூஷ் கோயல் தெரிவித்தார்.
ஐரோப்பியக் கூட்டமைப்பில் இருந்து இங்கிலாந்து வெளியேறிய பின்  - இந்தியாவுடனான வர்த்தக உறவு குறித்து இந்தியத் தொழில் கூட்டமைப்பு  கூட்டத்தில் விவாதிக்கப்பட்டது.
இதில் மத்திய வர்த்தக மற்றும் தொழில்துறை அமைச்சர் திரு பியூஷ் கோயல், இங்கிலாந்து வர்த்தக அமைச்சர் திருமிகு.டிரஸ்லிஸ் ஆகியோர் கலந்து கொண்டனர்.
இந்தக் கூட்டத்தில் திரு பியூஷ் கோயல் பேசியதாவது:
அடுத்த ஜனவரியில் நடைபெறும் 71வது குடியரசு தின விழாவில், தலைமை விருந்தினராக இங்கிலாந்து பிரதமர் திரு.போரிஸ் ஜான்சன் கலந்து கொள்வது இந்தியாவுக்கு மகிழ்ச்சி அளிக்கிறது. இது இரு நாடுகள் இடையேயான வரலாற்றுச் சிறப்புமிக்க உறவில் திருப்பு முனையாக இருக்கும்.
பிரக்ஸிட்டுக்குப் பின், இரு நாடுகள் இடையே தடையில்லா வர்த்தக ஒப்பந்தம் ஏற்படுத்துவதற்கான பணிகள் நடந்து வருகின்றன. இதை முன்கூட்டியே முடிப்பதற்கான திட்டத்தை இங்கிலாந்து ஏற்கும் என நம்புகிறேன். விரைவில் கிடைக்கும் பலன், இரு தரப்புக்கும் நல்லது.
இரு நாடுகள் இடையே சமீபத்தில் பல கட்டப் பேச்சுவார்த்தைகள் நடந்தன. இரு நட்பு நாடுகளின் உறவும் மேலும் வலுவடைந்து விரிவடையவுள்ளது.
கல்வி, சுகாதாரம், சுற்றுச்சூழல் உட்பட பல துறைகளி்ல இரு நாடுகளும் இணைந்து செயல்பட ஒப்புக் கொண்டுள்ளன. இந்த விவாதத்தின் முடிவு இனிமையாகவும், இருதரப்புக்கு பயனுள்ளதாகவும் இருக்கும்
இவ்வாறு மத்திய அமைச்சர் திரு பியூஷ் கோயல் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681501
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
இந்தியாவில் தினசரி குணமடைபவர்களில் 60% பேர் 5 மாநிலங்களைச் சேர்ந்தவர்கள்
குணமடைந்தவர்களின் மொத்த எண்ணிக்கை சுமார் 35.5 லட்சம்
இந்தியாவில் குணமடைபவர்களின் எண்ணிக்கை தொடர்ந்து அதிகரித்து வருகிறது. கடந்த 24 மணி நேரத்தில் மொத்தம் 70,880 பேர் குணமடைந்துள்ளனர். மகாராஷ்டிராவில் மட்டும் 14,000 பேர் குணமடைந்துள்ளனர் மற்றும் ஆந்திராவில் ஒரே நாளில் 10,000க்கும் மேற்பட்டோர் குணமடைந்துள்ளனர்.
இவர்களுடன் சேர்த்து, குணமடைந்தவர்களின் மொத்த எண்ணிக்கை 35,42,663 ஆக உயர்ந்துள்ளது. குணமடைந்தோர் வீதம் 77.65%-மாக உள்ளது.
குணமடைந்தவர்களின் 60% பேர் மகாராஷ்டிரா, தமிழகம், ஆந்திரா, கர்நாடகா மற்றும் உத்தரப் பிரதேசத்தை சேர்ந்தவர்கள்.
கடந்த 24 மணி நேரத்தில், 96,551 பேருக்கு புதிதாக தொற்று ஏற்பட்டுள்ளது. இவர்களில் மகாராஷ்டிராவில் மட்டும் 23,000க்கும் மேற்பட்டோர்ரும், ஆந்திராவில் 10,000க்கும் மேற்பட்டோரும் அடங்குவர்.
புதிதாக தொற்று ஏற்பட்டவர்களில் 57% பேர் 5 மாநிலங்களைச் சேர்ந்தவர்கள். இவர்கள் 60% பேர் குணமடைந்த அதே மாநிலங்களைச் சேர்ந்தவர்கள்.
நாட்டில் தற்போது மொத்தம் 9,43,480 பேர் சிகிச்சைபெற்று வருகின்றனர்.
2,60,000 பேருடன் மகாராஷ்டிரா முதல் இடத்தில் உள்ளது. அடுத்ததாக கர்நாடகாவில் 1,00,000-க்கும் அதிகமானோர் உள்ளனர்.
சிகிச்சை பெறுபவர்களில் சுமார் 74% பேர், அதிகம் பாதிக்கப்பட்ட 9 மாநிலங்களைச் சேர்ந்தவர்கள். மகாராஷ்டிரா, கர்நாடகா மற்றும் ஆந்திரா ஆகிய மாநிலங்களில், சிகிச்சை பெறுபவர்களில் 48%-க்கும் அதிகமானோர் உள்ளனர்.
கடந்த 24 மணி நேரத்தில் 1,209 பேர் உயிரிழந்துள்ளனர். மகாராஷ்டிராவில் 495 பேரும், கர்நாடகாவில் 129 பேரும், உத்தரப்பிரதேசத்தில் 94 பேரும் உயிரழந்துள்ளனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1653246
(
|
பிரதமர் அலுவலகம்
|
ஜப்பான் புறப்படுவதற்கு முன்னதாக பிரதமர் வெளியிட்ட அறிக்கை
ஜப்பானில் 28-29 அக்டோபர் 2018 நடைபெறவுள்ள வருடாந்தர உச்சிமாநாட்டுக்காக நான் செல்லவிருக்கிறேன். ஜப்பான் பிரதமர் திரு. ஸின்ஷோ அபே-உடனான எனது 12வது சந்திப்பாகும் இது. செப்டம்பர் 2014-லில் ஜப்பானுக்கு முதல்முறையாக பயணம் மேற்கொண்டேன். அதன் பிறகு 2016ஆம் ஆண்டில் நடைபெற்ற உச்சிமாநாட்டுக்காக நான் ஜப்பான் சென்றேன்.
கடந்த ஆண்டு பிரதமர் திரு. அபே மற்றும் திருமதி. ஹகி அபே ஆகியோருக்கு எனது சொந்த மாநிலமான குஜராத்தில் வரவேற்பு அளித்ததை மகிழ்ச்சியாக கருதினேன். ஜப்பான் இந்தியாவின் மதிப்புமிக்க நாடாகும். சிறப்பு பயனளிக்கும் வகையிலும், உலக அளவிலும் ஜப்பானுடன் நாம் பங்குதாரராக உள்ளோம். ஜப்பானுடனான பொருளாதார மற்றும் பயனுள்ள வகையிலான நமது உறவு அண்மைக் காலங்களில் முழுமையாகவும், வெளிப்படையாகவும் அமைந்துள்ளது.
ஜனநாயக ரீதியில் மதிப்புகளை நாம் பகிர்ந்துள்ளோம். எல்லோருக்கும் அமைதி மற்றும் வளம் ஆகியவை கிடைக்கவேண்டும் என்று நாம் எதிர்பார்க்கிறோம்.
இந்தியாவும், ஜப்பானும் வெற்றிப் பாதையை நோக்கி நடைபோடுகின்றன. இந்தியாவின் பொருளாதார மற்றும் தொழில்நுட்ப முன்னேற்றத்திலும், முதலீட்டிலும் ஜப்பான் முக்கியப் பங்காற்றுகிறது. மும்பை-ஐதராபாத் அதிவேக ரயில் நாட்டுக்கு அர்ப்பணிக்கப்பட்ட சரக்கு ரயில்போக்குவரத்து உள்ளிட்டத் திட்டங்கள் ஆகியவை வலுவையும், நமது பொருளாதார நிலையையும் பிரதிபலிக்கிறது. நமது தேசிய முயற்சிகளான இந்தியாவில் தயாரிப்போம், திறன் இந்தியா, டிஜிட்டல் இந்தியா, எழுமின் இந்தியா ஆகியவற்றில் ஜப்பான் முக்கிய பங்கு வகிக்கிறது.
இந்தியாவின் பொருளாதார எதிர்காலத்திலும், வாய்ப்புகளிலும் ஜப்பான் முதலீட்டாளர்கள் நம்பிக்கைக் கொண்டுள்ளனர். புதிய கண்டுபிடிப்பு, தொழில்நுட்பம் மற்றும் சிறந்த நடைமுறைகளில் ஜப்பானின் உலக அளவிலான தலைமையை நாம் மதிக்கின்றோம். எனது பயணத்தின்போது ஜப்பானின் உயர் தொழில்நுட்ப தகுதிமிக்க ரோபோட்டிக்சை காணும் வாய்ப்பு எனக்கு கிடைக்கும்.
பிரதமர் திரு. ஸின்ஷோ அபே-வுடன் பல்வேறு பிரச்சனைகள் குறித்து நான் பேச்சுவார்த்தை நடத்துவேன். இருநாடுகளின் வணிகத் தலைவர்கள் மற்றும் தொழில் அதிபர்களுடன் நான் கலந்துரையாடுவேன். இந்திய சமூகத்தினரிடமும் நான் உரையாற்றுவேன்.
இந்த உரையாடல்கள் ஜப்பானுடனான நமது வர்த்தகம், முதலீட்டுக்கான உறவு மேலும் வலுப்படும். புதியத் துறைகளில் ஒத்துழைப்பு, குறிப்பாக சுகாதார சேவை, டிஜிட்டல் தொழில்நுட்பம், விவசாயம், உணவுப்பதப்படுத்துதல், பேரிடர் ஆபத்து தடுப்பு மற்றும் பேரிடர் தடுப்புக்கான உள்கட்டமைப்பு ஆகியவை குறித்தும் நான் பேச்சுவார்த்தை நடத்துவேன்.
வளர்ந்து வரும் நமது நாடாளுமன்ற உறுப்பினர்களின் உறவு, மாநிலங்களுக்கு இடையேயான உறவு மேலும் வலுப்பெறும். இந்திய-ஜப்பான் மக்களுக்கு இடையேயான நமது நேரடியான உறவு மேலும் வலுப்பெறும் என்பதில் எனக்கு மகிழ்ச்சி. கல்வி, திறன் மேம்பாடு, கலாசாரம், மற்றும் சுற்றுலாத்துறை ஆகியவற்றில் இருநாடுகளும் கலந்துரையாடுவதன் மூலம் இது சாத்தியமாகும்.
எனது பயணம் வரலாற்றில் ஆழமாக பதிந்துள்ள நமதுபாரம்பரிய நட்புறவு மற்றும் பங்களிப்பையும் எதிர்காலத்தை மேலும் வளமாக்குவதில் மேம்பாட்டை உருவாக்கும்.
சிறப்பு சேவைகள் மற்றும் கட்டுரைகள்
சென்னை ஐஐடி கட்டணமில்லாமல் இணையவழி கணிதப் பாடவகுப்பைத் தொடங்குகிறது
இந்தப் பாட வகுப்பில் 3-ம் மற்றும் 4-ம் நிலைக்கான பதிவுகள் 2023 மே 7 அன்று முடிவடையும்
புதிய கண்டுபிடிப்பு சிந்தனையை ஊக்கப்படுத்தும் நோக்கத்துடன் சென்னையில் உள்ள இந்திய தொழில்நுட்ப கல்விக்கழகம்  3 மற்றும் 4-ம் நிலை கணிதப் பாட வகுப்புகளை தொடங்கவுள்ளது.
சென்னை ஐஐடி ப்ரவர்த்தக் தொழில்நுட்ப அறக்கட்டளை மூலம் கட்டணமில்லாமல் இணையவழி வகுப்புகள் நடத்தப்படவுள்ளன. இறுதித் தேர்வு தெரிவு செய்யப்பட்ட நகரங்களில் உள்ள மையங்களில் நடத்தப்படும். இந்த வகுப்புகள் இந்தியாவில் உள்ளவர்களுக்கு மட்டுமின்றி வெளிநாடுகளைச் சேர்ந்தவர்களுக்கும் நடத்தப்படும்.
விருப்பம் உள்ளவர்கள் https://pravartak.org.in/oobtregistration_math என்ற இணையதளத்தின் மூலம் பதிவு செய்துகொள்ளவேண்டும். 3-ம் மற்றும் 4-ம் நிலைகளுக்கான பதிவுகளுக்கு 2023, மே 7-ந் தேதி கடைசி நாளாகும்.
ஆயுஷ்
சீந்தில் மூலிகை பாதுகாப்பானது: ஆயுஷ் அமைச்சகம் அறிவிப்பு
சீந்தில் மூலிகை பாதுகாப்பானது என ஆயுஷ் அமைச்சகம் தெரிவித்துள்ளது.
தினோஸ்போரா கார்டிபோலியா என்ற தாவரவியல் பெயர் கொண்ட கூடுச்சி  என்றழைக்கப்படும் சீந்தில் மூலிகை ஆயுஷ் சிகிச்சையில் பயன்படுத்தப்படுகிறது.
இதன் பாதுகாப்பு தன்மை குறித்து சமூக ஊடகங்களிலும் சில அறிவியல் இதழ்களிலும் வெளியான விஷயங்களை ஆயுஷ் அமைச்சகம் சமீபத்தில் கவனித்தது.
இதையடுத்து இந்த ஆலோசனையை ஆயுஷ் அமைச்சகம் வெளியிட்டுள்ளது.
அதில் கூடுச்சி எனப்படும் சீந்தில் மூலிகை பாதுகாப்பானது. அனால் அதேபோன்ற தோற்றத்தில் காணப்படும் தினோஸ்போரா கிரிஸ்பா என்ற தாவரவியல் பெயர் கொண்ட தாவரங்கள் தீங்கை ஏற்படுத்தக் கூடியதாக இருக்கலாம். கூடுச்சி எனப்படும் சீந்தில் மூலிகை ஆயுஷ் சிகிச்சையில் நீண்ட காலமாக பயன்படுத்தப்படுகிறது.
இந்த மூலிகை குறித்து பல ஆய்வு கட்டுரைகள் வெளியாகியுள்ளன. கல்லீரலை பாதுகாக்கும் இதன் குணங்கள் நன்கு நிரூபிக்கப்பட்டுள்ளன.
இந்த கூடுச்சி ஆயுர்வேத மருந்தை, பதிவு செய்யப்பட்ட ஆயுஸ் மருத்துவரின் ஆலோசனையின் பேரிலேயே எடுத்துக் கொள்ள வேண்டும் என வலியறுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761086
-----
(Visitor Counter : 257
ரெயில்வே அமைச்சகம்
தனது யூடிஎஸ் மொபைல் செயலியை இந்திய ரயில்வே மீண்டும் அறிமுகப்படுத்துகிறது
பயணச்சீட்டு மையங்களில் கூட்டம் சேருவதைத் தவிர்க்கவும், சமூக இடைவெளி விதிமுறைகள் சுமூகமாக பின்பற்றப்படுவதை உறுதி செய்யவும், யூடிஎஸ் மொபைல் செயலி மூலம் முன்பதிவில்லாத பயணச் சீட்டுகளை பெற்றுக் கொள்ளும் முறையை இந்திய ரயில்வே மீண்டும் அறிமுகப்படுத்தியுள்ளது.
முன்பதிவில்லாத ரயில் சேவைகளை படிப்படியாக இந்திய ரயில்வே மீண்டும் செயல்படுத்தி வருகிறது.
முன்பதிவில்லா ரயில் டிக்கெட்டுகளை வாங்கும்போது பயணிகளுக்கு ஏற்படும் சிரமங்களை தவிர்க்கவும், சமூக இடைவெளி விதிகள் பின்பற்றப்படுவதை உதவி செய்யவும், புறநகர் பிரிவுகளில் மட்டுமின்றி பிராந்திய ரயில்வேக்களின் முன்பதிவில்லா ரயில் சேவைகளிலும் யூடிஎஸ் மொபைல் செயலி மூலம் பயணச் சீட்டுகளை பெற்றுக் கொள்ளும் முறையை இந்திய ரயில்வே மீண்டும் அறிமுகப்படுத்தியுள்ளது.
பிராந்திய ரயில்வேக்களால் முன்பதிவில்லாத ரயில் சேவைகள் எங்கெல்லாம் அறிமுகப்படுத்தப்படுகிறதோ, அங்கெல்லாம் உகந்த முறையில் யூடிஎஸ் மொபைல் செயலி மூலம் பயணச் சீட்டுகளை பெற்றுக் கொள்ளும் முறையை அறிமுகப்படுத்துமாறு அறிவுறுத்தப்பட்டுள்ளது.
(Visitor Counter : 179
உள்நாட்டு விமானப் போக்குவரத்து அமைச்சகம்
பொதுத்துறை தனியார் கூட்டு ஏல முறையின் கீழ் 6 விமான நிலையங்களுக்கு 88 பதிவுகள் தளத்தில் பெறப்பட்டன
2021 ஜனவரி 15 தேதியிட்ட செய்தி ஒன்றில், 2019 பொதுத்துறை தனியார் கூட்டு ஏல முறையில் “ஆறு விமான நிலையங்களை அதானி குழுமம் பெறுவதற்கு நிதி அமைச்சகமும் நிதி ஆயோக்கும் எதிர்ப்பு தெரிவித்ததாகவும்”, ஆனால், அதை அரசு புறந்தள்ளியதாகவும் குறிப்பிடப்பட்டிருந்தது.
இந்த செய்தி முற்றிலும் தவறானது. இந்திய அரசின் ஏல ஒப்பந்த இணையதளத்தின் மூலமாக போட்டித்திறன் மிக்க, வெளிப்படையான ஏல நடைமுறை மேற்கொள்ளப்பட்டது. உலகெங்கிலும் இருந்து 25 நிறுவனங்கள் பதிவு செய்த நிலையில், ஆறு விமான நிலையங்களுக்கு 86 பதிவுகள் பெறப்பட்டன.
இந்த பதிவுகளில், 10 பல்வேறு நிறுவனங்களில் இருந்து 32 கோரிக்கைகள் ஆறு விமான நிலையங்களுக்கு பெறப்பட்டன. ஏல நடைமுறை வெளிப்படையாக நடைபெற்ற நிலையில், அதில் கலந்து கொண்ட எந்த நிறுவனமும் எந்தவிதமான எதிர்ப்பையோ, கவலையையோ தெரிவிக்கவில்லை.
ஏல விண்ணப்பங்களை பரிசீலிக்கும் போது எந்த நிறுவனம் வெற்றி பெறும் என்பது யாருக்கும் தெரியாது. ‘பயணி ஒருவருக்கான கட்டணத்திற்கு’ எந்த விண்ணப்பம் அதிக ஏலத்தொகையை குறிப்பிட்டிருக்கிறதோ, அதுவே வெற்றியாளராக தீர்மானிக்கப்படும்.
அந்த வகையில், தகுதி வாய்ந்த ஏல விண்ணப்பங்களை திறந்து பார்த்த பிறகு, திருவாளர்கள் அதானி எண்டெர்பிரைசஸ் லிமிடெட்டின் ஏலத்தொகை மற்ற நிறுவனங்களை விட ஆறு விமான நிலையங்களுக்கும் அதிகமாக இருந்தது கண்டறியப்பட்டது.
குறிப்பிட்ட செய்தியில் இருந்த குற்றச்சாட்டுகளும், கேரள உயர் நீதிமன்றத்தில், இது தொடர்பாக பல்வேறு மனுதாரர்கள் வைத்த குற்றச்சாட்டுகளும் ஒரே மாதிரியானவை ஆகும்.
2020 அக்டோபர் 19 தேதியிட்ட தீர்ப்பில், இந்த மனுக்களை தள்ளுபடி செய்த நீதிமன்றம், இந்திய அரசால் மேற்கொள்ளப்பட்ட பொதுத்துறை தனியார் கூட்டு செயல்முறைக்கு ஒப்புதல் அளித்தது.
எனவே, செய்தித்தாளில் வெளியான செய்தி அவதூறானதும், உண்மைக்கு புறம்பானதும் ஆகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1690891
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 152.31 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 152.31 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786882
(Visitor Counter : 135